Document ID: 32001L0052

Kommissionens direktiv 2001/52/EF
af 3. juli 2001
om ændring af direktiv 95/31/EF om specifikke renhedskriterier for sødestoffer til brug i levnedsmidler
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler(1), ændret ved Europa-Parlamentets og Rådets direktiv 94/34/EF(2), særlig artikel 3, stk. 3, litra a),
efter høring af Den Videnskabelige Komité for Levnedsmidler, og
ud fra følgende betragtninger:
(1) Europa-Parlamentets og Rådets direktiv 94/35/EF om sødestoffer til brug i levnedsmidler(3), ændret ved direktiv 96/83/EF(4), indeholder en fortegnelse over de stoffer, der må anvendes som sødestoffer i levnedsmidler.
(2) Kommissionens direktiv 95/31/EF om specifikke renhedskriterier for sødestoffer til brug i levnedsmidler(5), som senest ændret ved direktiv 2000/51/EF(6), fastsætter renhedskriterier for de sødestoffer, der er omhandlet i direktiv 94/35/EF.
(3) Det er som følge af den tekniske udvikling nødvendigt at ændre de renhedskriterier, der i direktiv 95/31/EF er fastsat for Mannitol (E 421) og Acesulfam K (E 950).
(4) Der skal tages hensyn til specifikationerne og analysemetoderne for sødestoffer, således som disse er fastsat i Codex Alimentarius af den fælles FAO/WHO-ekspertgruppe for tilsætningsstoffer til levnedsmidler (Joint FAO/WHO Expert Committee on Food Additives - JECFA).
(5) Der er derfor nødvendigt at foretage en tilpasning af direktiv 95/31/EF.
(6) De i dette direktiv fastsatte foranstaltninger er i overensstemmelse med udtalelse fra Den Stående Levnedsmiddelkomité -
UDSTEDT FØLGENDE DIREKTIV:
Artikel 1
I bilaget til direktiv 95/31/EF erstattes afsnittet om E 421 Mannitol og E 950 Acesulfam K med afsnittet i bilaget til dette direktiv.
Artikel 2
Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2002. De underretter straks Kommissionen herom.
Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
Artikel 3
Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 3. juli 2001.

Labels: 0
17